Maciej Kamieński

Maciej Kamieński (13. lokakuuta 1734 – 25. tammikuuta 1821 Varsova) oli slovakialaistaustainen puolalainen säveltäjä.Maciej Kamieński PWM Edition

Kamieński vietti varhaiset vuotensa Sopronissa Henckel von Donnersmarck -suvun kreivin asunnossa. Tämän kuoltua (1760) hän muutti Wieniin, jossa täydensi jo Sopronissa saamaansa musiikkikoulutusta. Kamieński asettui Varsovaan aikaisintaan vuodenvaihteessa 1762–1763. Hän sai kaupungissa tunnustusta pianonsoiton ja soololaulun opettajana. Hän myös järjesti julkisia musiikkitapahtumia. Kamieńskin tuotantoon kuuluu esimerkiksi ooppera Nędza uszczęśliwiona (1778), joka on todennäköisesti ensimmäinen julkisesti esitetty puolalainen ooppera. Muuhun tuotantoon kuuluu ooppera Słowik, czyli Kasia z Hanką na wydaniu (1790), kantaatti, messuja ja cembalosävellyksiä.The Harvard Concise Dictionary of Music and Musicians Don Michael Randel

Kamieński oli kahdesti naimisissa. Hän osallistui vapaamuurarien toimintaan. Hänet haudattiin Powązki-hautausmaalle.

 Lähteet 

Luokka:Puolalaiset säveltäjät
Luokka:Oopperasäveltäjät
Luokka:Vuonna 1734 syntyneet
Luokka:Vuonna 1821 kuolleet